Salenstein

Salenstein estas komunumo de la distrikto Kreuzlingen (ĝis la 31-a de decembro 2010 de la distrikto Steckborn) en Kantono Turgovio, Svislando. Ĝi havis 1244 loĝantojn je la 31-a de decembro 2007.

 Geografio 
Salenstein situas ĉe la suda bordo de la Suba Bodenlago, vid-al-vide de la insulo Reichenau kaj norde de la montoĉeno Seerücken inter Kreuzlingen kaj Ŝafhaŭzo.

Al la komunumo apartenas krom la municipo Salenstein mem la municipoj Mannenbach kaj Fruthwilen.

 Najbaraj komunumoj 
La komunumo Salenstein limas al en okcidento al Berlingen, en sudo al Raperswilen, en okcidento Ermatingen, kaj en nordo aliflanke de la Suba Bodenlago kun la badenvirtembergaj respektive germanaj komunumoj Gaienhofen kaj Reichenau.

 Kasteloj en Salenstein 
Oni povas nomi Salenstein la komunumon de kasteloj. Kvin troviĝas hodiaŭ ankoraŭ sur la teritorio de la komunumo. La sesa, nome Kastelo Sandegg forbruliĝis en la jaro 1833. La ceteraj kasteloj estas Arenenberg (la hejmkastelo de la familio Bonaparte kie Napoleono la 3-a pasigis sian infanecon kaj junecon, Eugensberg, Salenstein, Louisenberg kaj Hubberg.

eta|maldekstra|150ra|Stacidomo Mannenbach-Salenstein
eta|maldekstra|150ra|Poŝtaŭtohaltejo antaŭ bela faktrabdomo en Arenenberg

 Trafiko 
Salenstein situas ĉe la laga trajnlinio de Svisaj Federaciaj Fervojoj de Ŝafhaŭzo al Kreuzlingen. La stacidomo  estas servata per la regiona trajnlinio S1 de la turgovia fervojkompanio THURBO AG en duonhora kadenco. La komunumo ankaŭ atingeblas per ŝipo ek de Ŝafhaŭzo kaj Konstanco.

 Historio 
La unua dokumenta mencio de Salenstein datiĝas el la jaro 1092 kiel Salestein.

En Salenstein estis trovitaj tri tombmontetoj el la Hallstatt-epoko (8-a ĝis [[5-a jarcento a.
K.|5-a jarcento antaŭ Kristo]]. En mezepoko la jurisdikcio kaj la plej gravaj regnorajtoj apartenis al la Monaĥejo Reichenau. La malaltajuristikcio de Reichenau supe Salenstein estis nuligita nur okaze de la Helveta Revolucio en la jaro 1798. En la jaro 1816 la tri lokaj komunumoj Salenstein, Mannenbach kaj Fruthwilen estis kunigitaj al la municipkomunumo Salenstein, kiu la 1-an de januaro 1979 kadre de la turgovia komunumreformo estis transformita al la hodiaŭa unueca politika komunumo Salenstein.

 Famaj civitanoj 
 Charles-Louis-Napoléon Bonaparte, konata kiel Napoleono la 3-a, posta prezidanto kaj imperiestro de Francio, pasigis sian junecon en Kastelo Arenenberg en Salenstein.

 Vidu ankaŭ 
 Mannenbach-Salenstein (stacidomo)

 Eksteraj ligiloj 
 Oficiala retejo de la Komunumo Salenstein
 Salenstein en la Historia Leksikono de Svislando

Kategorio:Bodenlago